Un accident rutier în care au fost implicate cinci autoturisme s-a petrecut duminică seara, pe autostrada A 3 București-Ploiești, la kilometrul 7.
Potrivit Poliției Rutiere, accidentul s-a produs la intrarea în municipiul București și, din fericire, nu au rezultat victime în urma impactului.
Circulația rutieră a fost restricționată pe banda 3 a sensului de mers către capitală.
Valorile de trafic sunt ușor ridicate, însă fără probleme deosebite.